N á v r h 

komuniké

Vláda Slovenskej republiky na svojom zasadnutí dňa ............. 2002 prerokovala a schválila návrh zákona o obrane Slovenskej republiky.
Návrh zákona o obrane Slovenskej republiky upravuje spoločenské vzťahy na úseku obrany Slovenskej republiky, ustanovuje pôsobnosť štátnych orgánov, obcí, vyšších územných celkov a upravuje práva a povinnosti právnických osôb, fyzických osôb vykonávajúcich podnikateľskú činnosť a fyzických osôb pri príprave na obranu štátu a pri jeho obrane, najmä pracovnú povinnosť, povinnosť poskytnúť ubytovanie a povinnosť poskytnúť vecné prostriedky a upravuje  zodpovednosť týchto osôb za porušenie povinností. Návrh zákona tiež vytvára osobitnú úpravu vyvlastnenia nehnuteľností vo verejnom záujme na účely obrany v skrátenom konaní vo výnimočných prípadoch a vytvára právny základ pre plánovanie obrany štátu. Novým spôsobom tiež vymedzuje sústavu orgánov špecializovanej štátnej správy na úseku obrany štátu a ustanovuje ich pôsobnosť.